CELEX: 31997D0525
Language: lt
Date: 868406400000
Title: 1997 m. liepos 9 d. Komisijos sprendimas dėl bendrojo techninio reglamento, skirto galinių įrenginių prijungimo prie skaitmeninio patobulinto belaidžio nuotolinio ryšio (DECT) tinklų bendrojo prieigos profilio taikomųjų programų reikalavimamsTekstas svarbus EEE.

Svarbus teisinis pranešimas

|

31997D0525

Oficialusis leidinys L 215 , 07/08/1997 p. 0052 - 0053

		Komisijos sprendimas1997 m. liepos 9 d.dėl bendrojo techninio reglamento, skirto galinių įrenginių prijungimo prie skaitmeninio patobulinto belaidžio nuotolinio ryšio (DECT) tinklų bendrojo prieigos profilio taikomųjų programų reikalavimams(tekstas svarbus EEE)(97/525/EB)EUROPOS BENDRIJŲ KOMISIJA,atsižvelgdama į Europos bendrijos steigimo sutartį,atsižvelgdama į 1991 m. balandžio 29 d. Tarybos direktyvą 91/263/EEB dėl valstybių narių įstatymų dėl telekomunikacijų galinių įrenginių ir abipusio jų atitikties pripažinimo suderinimo [1] su pakeitimais, padarytais Direktyva 93/68/EEB [2], ypač į jos 6 straipsnio 2 dalies antrą įtrauką,kadangi Komisija patvirtino priemonę, nustatančią, kokio tipo galiniams įrenginiams bendrasis techninis reglamentas turi būti priimtas, kartu apibrėžiant jo taikymo sritį;kadangi turėtų būti patvirtinti atitinkami darnieji standartai arba jų dalys, įgyvendinantys esminius reikalavimus, kurie turės būti pakeisti bendraisiais techniniais reglamentais;kadangi užtikrinant, kad gamintojai ir toliau galės patekti į rinkas, reikia numatyti pereinamojo laikotarpio priemones, taikytinas įrengimams, patvirtintiems pagal Komisijos sprendimą 95/525/EB [3];kadangi Sprendimas 95/525/EB turi būti panaikintas nuo pereinamojo laikotarpio pabaigos;kadangi šiuo sprendimu priimamas bendrasis techninis reglamentas atitinka TITK nuomonę,PRIĖMĖ ŠĮ SPRENDIMĄ:1 straipsnis1. Šis sprendimas taikomas skaitmeninio patobulinto belaidžio nuotolinio ryšio (DECT) galiniams radijo įrenginiams, veikiantiems 1880–1900 MHz dažnių juostoje, skirtiems tiesiogiai arba netiesiogiai prijungti prie viešųjų telekomunikacijų tinklų ir įtrauktiems į 2 straipsnio 1 dalyje nurodyto darniojo standarto taikymo sritį.2. Šiuo sprendimu nustatomas bendrasis techninis reglamentas, taikomas bendrojo prieigos profilio taikomųjų programų reikalavimams, keliamiems šio straipsnio 1 dalyje nurodytiems galiniams įrenginiams.2 straipsnis1. Bendrajame techniniame reglamente pateikiamas darnusis standartas, parengtas atitinkamos standartizacijos įstaigos, kuri tinkamu mastu įgyvendina Direktyvos 91/263/EEB 4 straipsnio d, e ir f punktuose nurodytus esminius reikalavimus. Nuoroda į standartą pateikiama priede.2. Galiniai įrenginiai, kuriems taikomas šis sprendimas, atitinka šio straipsnio 1 dalyje minimą bendrąjį techninį reglamentą, Direktyvos 91/263/EEB 4 straipsnio a ir b punktuose nurodytus esminius reikalavimus ir visų kitų taikytinų direktyvų, ypač Tarybos direktyvų 73/23/EEB [4] ir 89/336/EEB [5], reikalavimus.3 straipsnisNotifikuotosios įstaigos, kurioms yra skirta atlikti Direktyvos 91/263/EEB 9 straipsnyje nurodytas procedūras, ne vėliau kaip per šešis mėnesius nuo šio sprendimo paskelbimo dienos galiniams įrenginiams, kuriems taikoma jo 1 straipsnio 1 dalis, ima taikyti 2 straipsnio 1 dalyje nurodytą darnųjį standartą arba užtikrina jo taikymą.4 straipsnis1. Sprendimas 95/525/EB panaikinamas praėjus šešiems mėnesiams nuo pranešimo apie šį sprendimą dienos.2. Galiniai įrenginiai, patvirtinti pagal Sprendimą 95/525/EB, gali būti ir toliau pateikiami į rinką ir naudojami, jei jie patvirtinami ne vėliau kaip per šešis mėnesius nuo pranešimo apie šį sprendimą dienos.5 straipsnisŠis sprendimas skirtas valstybėms narėms.Priimta Briuselyje, 1997 m. liepos 9 d.Komisijos varduMartin BangemannKomisijos narys[1] OL L 128, 1991 5 23, p. 1.[2] OL L 220, 1993 8 31, p. 1.[3] OL L 300, 1995 12 13, p. 35.[4] OL L 77, 1973 3 26, p. 29.[5] OL L 139, 1989 5 23, p. 19.--------------------------------------------------PRIEDASNuoroda į taikytiną darnųjį standartąSprendimo 2 straipsnyje minimas darnusis standartas yra:Radijo įrenginiai ir sistemos; prijungimo reikalavimai, taikomi galiniams įrenginiams, skirtiems skaitmeninio patobulinto belaidžio nuotolinio ryšio (DECT) bendrojo prieigos profilio taikomosioms programoms.ETSIEuropos telekomunikacijų standartų institutasETSI sekretoriatasTBR 22–1997 m. sausio mėn.(išskyrus įžangą)Papildoma informacijaEuropos telekomunikacijų standartų institutas yra pripažintas pagal Tarybos direktyvą 83/189/EEB [1].Pirmiau nurodytas darnusis standartas yra parengtas remiantis vadovaujantis Tarybos direktyvoje 83/189/EEB nustatyta atitinkama tvarka suteiktu įgaliojimu.Visą pirmiau nurodyto darniojo standarto tekstą galima gauti iš:European Telecommunications Standards Institute, 650, Route des Lucioles, F-06921 Sophia Antipolis Cedex. | Commission of the European Communities DG XIII/A/2 - (BU 31 1/7) Rue de la Loi 200/Wetstraat 200, B-1049 Bruxelles/Brussel. |[1] OL L 109, 1983 4 26, p. 8.--------------------------------------------------